Kolding: Fredag ved middagstid måtte fem brandbiler rykke ud til en tom bygning, der ligger på Trianglen, fordi der var udbrudt brand i bygningen.

Jørn Lindhardt, der er vagtchef ved Sydøstjyllands Politi, fortæller, at en person var ved at lægge noget tagpap på den tomme bygning, da der gik ild i noget af tagpappet. Det skyldes ifølge vagtchefen, at personen brugte en gasbrænder til arbejdet.

Indsatserleder ved TrekantBrand Jan Riis fortæller, at brandvæsenet hurtigt fik branden under kontrol, og at den ikke bredte sig til selve tagkonstruktionen.

- Heldigvis løb den kun langs det yderste af taget, og der er ikke sket skader på tagkonstruktionen, siger han, der fortæller, at det er anden gang inden for et halvt års tid, at der er brand i lige netop den bygning.

Ingen personer kom til skade ved branden.